Odlične vijesti iz Španjolske: Vrsaljko se vratio treninzima...

Šime Vrsaljko je u veljači u Belgiji operirao lijevo koljeno, pa mjesecima rehabilitaciju odrađivao i u svom Zadru. A sada se potpuno oporavio, te će biti ozbiljno pojačanje za Hrvatsku na Euru...

<p>Sjajne vijesti dolaze iz Španjolske, u trenažni proces vratio se <strong>Šime Vrsaljko</strong>. Hrvatski nogometaš zaliječio je tešku ozljedu koljena, pa se ovoga tjedna, potpuno spreman, vratio treninzima<strong> Atletico Madrida</strong>. I to poslije deset mjeseci stanke.</p><p>Šime Vrsaljko se u kolovozu 2018. godine zaputio na jednogodišnji posudbu u milanski Inter, a tamo su mu nastradali križni ligamenti. Još sredinom veljače je u <strong>Belgiji </strong>operirao lijevo koljeno, pa odmah krenuo u proces rehabilitacije. Za <strong>Inter </strong>je skupio tek 13 nastupa, pa ga Talijani nisu željeli otkupiti od Atletica. Naš je nogometaš proteklih mjeseci marljivo radio u svom Zadru, pa se tek nedavno zaputio u Madrid...</p><p>Diego Simeone je na ljeto ostao bez nekoliko važnih braniča (Juanfran, Filipe Luis, Godin, Lucas Hernandez), a na pozicijama desnog beka minutažu dobivaju<strong> Kieran Trippier i Santiago Arias</strong>. Španjolski mediji vjeruju kako bi Vrsaljko već u siječnju mogao na novu posudbu, a ugovor s Madriđanima mu traje do 2022. godine.</p><p>Povratak Šime Vrsaljka odlična je stvar i za Zlatka Dalića koji je u kvalifikacijama za Europsko prvenstvo najviše problema imao baš na desnom boku. Tu su ordinirali<strong> Karlo Bartolec, Tin Jedvaj</strong>, čak i Josip Brekalo, ali nijedan od ovih igrača još se nije potpuno nametnuo na toj poziciji. A Vrsaljko će biti potpuno spreman za Europsko prvenstvo što veseli sve navijače hrvatske reprezentacije... </p>